पेनसि ब्रह्मनि गोसोम आरो स’ना गाबनि आगर एरनाय दखना नुथाय आरो लोगोसे नारें खमला गाबनि खानायनि देलायग्राखौ जों जोबोर मोजां मोनदों। पेनसि ब्रह्मआ क’कराझार जिलानि थागिबि। फरायसालिनि सोलोंथायखौ क’क्राझारनि बि.पि.सि.एम. बेबिलेन्ड फरायसालिनिफ्राय आजावदोंमोन आरो क’क्राझार सोरखारि फरायसालिमानिफ्राय बि.ए. दिग्रि आजावनानै आरोबाव बड’लेण्ड मुलुग सोलोंसालिनिफ्राय मास्टार दिग्रिखौबो आजावो। बिथाङा दैदेनगिरि धन ब्रह्मनि “आगान- दोंसे मोजां मोननाय सल’मा” सावथुननिफ्राय सासे फावखुंग्रि महराव गिबिसिन आगान सुरजेनो। बिथाङा बयनिबो अननाय आरो मोजां मोननायखौ आजावना लानो हादों आरो बयजोंबो अनसाय जानाय गोबां मेथाय भिदिअ’फोर जेरै दा किरातासनि “बिबारआ बारो बोला”, किरनजित बसुमतारीनि “फै लै आगै फै” आरो माखासे सावथुनफोर जेरै बिथां र’जनि बसुमतारिनि “जोलै – दा सिद”, “सिजौ”, “दास्क” आरो बायदि- बायदियाव बाहागो लायो। बिथाङा आरोबाव केनि बसुमतारीनि “हेभि बाजेत”निबो मोनसे बाहागो।